**Zalaszentgrót Város Önkormányzata Képviselő-testületének 10/2022. (V. 27.) önkormányzati rendelete**

**a 2021. évi költségvetés végrehajtásáról és a 2021. évi költségvetési maradvány jóváhagyásáról**

Zalaszentgrót Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában, valamint az államháztartásról szóló 2011. évi CXCV. törvény 91. §-ában meghatározott feladatkörében eljárva a 2021. évi költségvetés végrehajtásáról és a 2021. évi költségvetési maradvány jóváhagyásáról a következőket rendeli el:

*I. Fejezet*

*A 2021. évi kiemelt előirányzatok teljesítésének jóváhagyása*

**1. §**

(1) Zalaszentgrót Város Önkormányzatának Képviselő-testülete (a továbbiakban: képviselő-testület) a 2021. évi költségvetés végrehajtásáról szóló beszámolót az 1. mellékletnek megfelelően

*a)* 1.326.481 e Ft költségvetési működési bevétellel

*b)* 1.188.024 e Ft költségvetési felhalmozási bevétellel

*c)* 600.544 e Ft finanszírozási bevétellel

*d)* 3**.115.049 e Ft összes bevétellel**

*e)* 1.274.859 e Ft eFt költségvetési működési kiadással

*f)* 202.441 e Ft költségvetési felhalmozási kiadással

*g)* 21.651 e Ft finanszírozási kiadással

*h)* **1.498.951 e Ft összes kiadással**

*i)* **1.616.098 e Ft költségvetési maradvánnyal, amelyből felhalmozási: 1.308.366 e Ft, működési: 307.732 e Ft,**

jóváhagyja.

(2) A képviselő-testület az önkormányzat működést-felhalmozást bemutató mérlegét az 2. mellékletben foglaltaknak megfelelően fogadja el.

(3) A képviselő-testület az önkormányzat és az általa fenntartott intézmények költségvetési és finanszírozási bevételi és kiadási előirányzatának teljesítését a 3. mellékletben és a 4. mellékletben foglaltaknak megfelelően jóváhagyja.

**2. §**

A képviselő-testület a beruházási kiadások teljesítését 91.793 e Ft főösszegben, valamint annak célonkénti részletezését az 5. mellékletben foglaltak szerint elfogadja.

**3. §**

A képviselő-testület a felújítási kiadások teljesítését 40.573 e Ft főösszegben, valamint annak célonkénti részletezését a 6. mellékletben foglaltak szerint elfogadja.

**4. §**

Az önkormányzat és az intézmények foglalkoztatottainak létszámát a 7. melléklet tartalmazza. A közfoglalkoztatásban foglalkoztatottak létszámát a 8. melléklet tartalmazza.

**5. §**

Az önkormányzati városrészek bevételeinek teljesülését a 9. melléklet, a kiadásainak teljesülését a 10. melléklet tartalmazza.

**6. §**

Az önkormányzat által 2021.évben nyújtott közvetett támogatásokat a 11. melléklet tartalmazza.

**7. §**

A képviselő-testület a működési célú támogatások államháztartáson kívülre nyújtott összegét 17.637 e Ft-ban, a működési célú támogatások államháztartáson belülre nyújtott összegét 119.298 e Ft-ban, a felhalmozási célú támogatások államháztartáson belülre adott összegét 58.975 e Ft-ban, a felhalmozási célú pénzeszköz átadások összegét államháztartáson kívülre 11.100 e Ft-ban állapítja meg és a 12. melléklet szerint fogadja el.

**8. §**

Az Európai uniós támogatással megvalósuló projektek 2021. évi tervezett és teljesített költségeit, valamint finanszírozási forrásait a 13. melléklet tartalmazza.

**9. §**

(1) Az önkormányzat 2021. évi mérlegfőösszege 7.238.915 e Ft, amelynek részletezését a 14. melléklet mutatja be.

(2) Az önkormányzat 2021. december 31-i állapot szerinti vagyonát a - előírások szerinti csoportosításban - a 15. melléklet tartalmazza.

(3) Az önkormányzat 2021. évre vonatkozó eredmény kimutatását a 16. melléklet tartalmazza.

*II. Fejezet*

*Adósságszolgálat, több évre szóló kötelezettségvállalás*

**10. §**

Az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet előírásai alapján Zalaszentgrót Város Önkormányzata az 5/2022. (II. 15.) határozatában a következő évekre vonatkozóan több évre szóló kötelezettségvállalásról nem döntött.

*III. Fejezet*

*A 2021. évi költségvetési maradvány jóváhagyása*

**11. §**

A képviselő-testület az önkormányzat és az általa fenntartott intézmények költségvetési maradványát 1.616.098 e Ft összegben, a 17. mellékletben foglalt részletezésnek megfelelően elfogadja.

**12. §**

A költségvetési maradvány 2022. évi előirányzatokon történő átvezetéséről az önkormányzat jegyzője és az intézményvezetők gondoskodnak.

**13. §**

Az önkormányzat 2021. évi nyitó és záró pénzkészletének változását a 18. melléklet tartalmazza.

*IV. Fejezet*

*Hatályba léptető rendelkezés*

**14. §**

Ez a rendelet a kihirdetését követő napon lép hatályba.

**Baracskai József Dr. Simon Beáta**

polgármester jegyző

A rendelet 2022. május 27. napján kihirdetésre került.

**Dr. Simon Beáta**

jegyző

*1. melléklet*

(A melléklet szövegét a(z) 1.mell. mérleg.pdf elnevezésű fájl tartalmazza.)

*2. melléklet*

(A melléklet szövegét a(z) 2.mell. műk.és fejl.mérleg.pdf elnevezésű fájl tartalmazza.)

*3. melléklet*

(A melléklet szövegét a(z) 3.mell.bevételek.pdf elnevezésű fájl tartalmazza.)

*4. melléklet*

(A melléklet szövegét a(z) 4.mell.kiadások.pdf elnevezésű fájl tartalmazza.)

*5. melléklet*

(A melléklet szövegét a(z) 5.mell.beruházás.pdf elnevezésű fájl tartalmazza.)

*6. melléklet*

(A melléklet szövegét a(z) 6.mell.felújítás.pdf elnevezésű fájl tartalmazza.)

*7. melléklet*

(A melléklet szövegét a(z) 7.mell. létszám int. és állománycsop..pdf elnevezésű fájl tartalmazza.)

*8. melléklet*

(A melléklet szövegét a(z) 8.mell. közfogl.létszám.pdf elnevezésű fájl tartalmazza.)

*9. melléklet*

(A melléklet szövegét a(z) 9.sz.mell. Városrészek bevételei.pdf elnevezésű fájl tartalmazza.)

*10. melléklet*

(A melléklet szövegét a(z) 10.sz.mell. Városrészek kiadásai.pdf elnevezésű fájl tartalmazza.)

*11. melléklet*

(A melléklet szövegét a(z) 11.mell. közvetett támogatások 2021.tény.pdf elnevezésű fájl tartalmazza.)

*12. melléklet*

(A melléklet szövegét a(z) 12.mell.átadott pe.,tám..pdf elnevezésű fájl tartalmazza.)

*13. melléklet*

(A melléklet szövegét a(z) 13.mell. EU-s tám.fejl..pdf elnevezésű fájl tartalmazza.)

*14. melléklet*

(A melléklet szövegét a(z) 14.mell. vagyonkimutatás.pdf elnevezésű fájl tartalmazza.)

*15. melléklet*

(A melléklet szövegét a(z) 15.mell. vagyonkimutatás.pdf elnevezésű fájl tartalmazza.)

*16. melléklet*

(A melléklet szövegét a(z) 16.mell. konszolidált eredménykimutatás.pdf elnevezésű fájl tartalmazza.)

*17. melléklet*

(A melléklet szövegét a(z) 17.mell. költségvetési maradvány.pdf elnevezésű fájl tartalmazza.)

*18. melléklet*

(A melléklet szövegét a(z) 18.mell. pénzeszk.egyeztetés.pdf elnevezésű fájl tartalmazza.)

Végső előterjesztői indokolás

**Általános indokolás**

Az államháztartásról szóló 2011. évi CXCV. törvény 91. § (1) bekezdése alapján a jegyző által előkészített zárszámadási rendelettervezetet a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül hatályba lépjen.

**Részletes indokolás**

**1-13. §**

**1. §-ához**

A rendelet 1.§-a a 2021. évi költségvetés végrehajtásáról szóló beszámolónak az 1. mellékletre, az önkormányzat működést-felhalmozást bemutató mérlegének a 2. mellékletre, az önkormányzat és az általa fenntartott intézmények költségvetési és finanszírozási bevételi, valamint kiadási előirányzatai teljesítésének a 3. és 4. mellékletekre utalással való elfogadását tartalmazza.

**2. §-ához**

A  rendelet 2.§-a a beruházási kiadások teljesítésének, valamint azok célonkénti részletezésének az 5. mellékletre utalással való elfogadását tartalmazza.

**3. §-ához**

A rendelet 3. §-a a felújítási kiadások teljesítésének, valamint azok célonkénti részletezésének az 6. mellékletre utalással való elfogadását tartalmazza.

**4. §-ához**

A rendelet 4. §-a az önkormányzat és az intézmények 2020. évi engedélyezett és tényleges létszámát, valamint a közfoglalkoztatásban foglalkoztatottak létszámát a 7. és 8. mellékletekre utalással tartalmazza.

**5. §ához**

A rendelet 5.§-a az önkormányzati városrészek bevételeinek és kiadásainak  teljesülését tartalmazza a 9. és a 10. mellékletre való utalással.

**6. §-ához**

A rendelet 6.§-a az önkormányzat által 2021. évben nyújtott közvetett támogatásokat a 11. mellékletre utalással tartalmazza.

**7. §-ához**

A rendelet 7.§-a a működési célú támogatások államháztartáson kívülre nyújtott összegének, a működési célú támogatások államháztartáson belülre nyújtott összegének, a felhalmozási célú pénzeszköz átadások összegének államháztartáson kívülre, valamint a felhalmozási célú támogatás államháztartáson belülre átadott összegének megállapítását, és a 12. mellékletre utalással való elfogadását tartalmazza.

**8. §-ához**

A rendelet 8.§-a az Európai uniós támogatással megvalósuló projektek 2020. évi tervezett és teljesített költségeit, valamint finanszírozási forrásait a 13. mellékletre utalással tartalmazza.

**9. §-ához**

A rendelet 9.§-a az önkormányzat 2021. évi mérlegfőösszegét, annak részletezését, az önkormányzat 2021. december 31-i állapot szerinti vagyonát, valamint az önkormányzat 2021. évre vonatkozó eredmény-kimutatását a 14., 15. és a 16. mellékletekre utalással tartalmazza.

**10. §-ához**

  rendelet 10.§-a annak részletezését tartalmazza, hogy az Önkormányzat a 2021. évben a következő évekre vonatkozóan több évre szóló kötelezettségvállalásról nem döntött.

**11. §-ához**

A rendelet 11. §-a az önkormányzat és az általa fenntartott intézmények költségvetési maradványának a 17. mellékletre utalással való elfogadását tartalmazza.

**12. §-ához**

A rendelet 12.§-a a költségvetési maradvány 2022. évi előirányzatokon történő átvezetéséről rendelkezik.

**13. §-ához**

A rendelet 13.§-a az önkormányzat 2021. évi nyitó és záró pénzkészletének változását a 18. mellékletre utalással tartalmazza.

**14. §-ához**

A rendelet 14.§- a a rendelet hatályba lépéséről rendelkezik.